stanford-oval/wikipedia huggingface dataset:
נאמנות היא הכבוד שלי
לאחרונה

יוריצה ז'יבודר, מתמודד בתוכנית הטלוויזיה הקרואטית RTL "אהבה היא בכפר", הוסר מהתוכנית באפריל 2021 לאחר שהצופים התלוננו על הקעקוע שלו "Meine Ehre heißt Treue". המפיקים בתגובה מסרו הצהרה: "כל הסצנות שלו ייחתכו לפני השידור לאחר שגילה שהוא גם עקב אחרי עמוד פייסבוק שכותרתו היא 'האמונות הפוליטיות של אדולף היטלר'.
הערות שוליים

↑  Claudia Fröhlich, Horst-Alfred Heinrich, Geschichtspolitik: wer sind ihre Akteure, wer ihre Rezipienten?, Franz Steiner Verlag, 2004, ISBN 978-3-515-08246-4. (בגרמנית)
↑  RTL briše scene zbog nacističke tetovaže: U emisiji 'Ljubav je na selu' više se neće prikazivati Jurica, www.vecernji.hr (בקרואטית)
פגיון תחמושת של האס אס, כשהמוטו מוטבע על הלהב
נעמי אולדרמן

| --- | --- |
אין תמונה חופשית
 לידה:  1974  (בת 50 בערך) לונדון, אנגליה
 מדינה:  הממלכה המאוחדת 
 לאום:  אנגליה
 עיסוק:  סופרת
 מקום לימודים:  אוניברסיטת מזרח אנגליה, לינקולן קולג', תיכון סאות' האמפסטד 
 שפות היצירה:  אנגלית
 סוגה:  ספרות רשת 
 נושאי כתיבה:  חיי הקהילה היהודית, נשים, היסטוריה חלופית
 יצירות בולטות:  "מרדנות", "The Power"
 הושפעה מ:  מרגרט אטווד
 פרסים והוקרה:  פרס אורנג' לסופרים מתחילים פרס בייליז לסיפורת מאת נשים
 http://www.naomialderman.com
 
נעמי אולדרמן (באנגלית: Naomi Alderman; נולדה ב-1974) היא סופרת יהודייה-אנגליה.
ביוגרפיה

אולדרמן נולדה וגדלה בהנדון שבלונדון. אביה, ג'פרי אולדרמן, הוא היסטוריון חוקר יהדות אנגליה בעל טור קבוע ב"ג'ואיש כרוניקל", ואמה היא אמנית בת לקהילה יהודית חסידית מסטמפורד היל. היא סיימה תואר ראשון בפילוסופיה, מדע המדינה וכלכלה בלינקולן קולג' שבאוניברסיטת אוקספורד. לאחר הלימודים עבדה בתפקידי שיווק במשרד עורכי הדין הבינלאומי פרשפילדס ברוקהאוס דרינג'ר, ובשנת 2000 עברה לשלוחת החברה בניו יורק. בעקבות פיגועי 11 בספטמבר, שבהם צפתה מחלון משרדה, החליטה לערוך שינוי בקריירה. היא חזרה לאנגליה ולמדה תואר שני בכתיבה יוצרת באוניברסיטת מזרח אנגליה.
קריירת כתיבה

במרץ 2006 יצא לאור ספרה הראשון, "מרדנות" (Disobedience), רומן לסבי המגולל סיפור אהבה בין שתי נשים יהודיות שגדלו יחד בקהילה היהודית האורתודוקסית בהנדון: רונית, בתו של רב הקהילה, עוזבת את חיי הדת ועוברת לחיות בניו יורק. כשאביה מת היא חוזרת להנדון ופוגשת שם את אסתי, אהבת נעוריה. אסתי כבר התחתנה והתמסדה ובחרה לחיות חיים הטרוסקסואליים. הרומן של אלרדמן מעלה את הנושא הטעון של יחסים לסביים והומוסקסואליים בקרב יהודים אורתודוקסים. אולדרמן זכתה בפרס אורנג' לסופרים מתחילים ובפרס הסופרת הצעירה של השנה מטעם סאנדיי טיימס ואגודת הסופרים הבריטית. הספר תורגם באותה שנה לעברית על ידי יעל אכמון לההוצאת אופוס. ב-2018 עובד הספר לסרט הקולנוע, שאהבה נפשי, בבימוי של סבסטיאן לליו ובכיוכבן של רייצ'ל וייס, רייצ'ל מקאדמס, ואלסנדרו ניבולה.
אולדרמן פרסמה מספר סיפורים קצרים שהתפרסמו בפרוספקט ובאנתולוגיות. ב-2009 נכללה ברשימה הסופית של המועמדים לפרס הסיפור הקצר מטעם BBC.
ספרה השני "The Lessons" התפרסם ב-2010 בהוצאת פינגווין ועוסק בחיי סטודנטים באוקספורד. ב-2011 כתבה את הספר Borrowed Time מסדרת דוקטור הו.
הרומן השלישי שלה, The Liars' Gospel, התפרסם באוגוסט 2012 בהוצאת ויקינג והוא רומן היסטוריה חלופית לסיפור חייו של ישו, המתרחש בירושלים בתקופה שבין המצור על העיר על ידי פומפיוס לבין מצור טיטוס ובו ישו בוחר במסלול חיים אחר. כל שלושת ספריה הראשונים עובדו לתסכיתים ושודרו ברדיו BBC 4. ב-2013 נכללה אולדרמן ברשימות הסופרים הצעירים הטובים ביותר של גרנטה.
בשנים 2012–2013 לוותה על ידי הסופרת מרגרט אטווד במסגרת פרויקט חניכה לליווי יוצרים צעירים (אנ'). שיתוף הפעולה הביא לכתיבת ספרה The Power, ספר מדע בדיוני העוסק בדיסטופיה שבה נערות מקבלות כוח המאפשר להם לשלוח זרם חשמלי מכפות ידיהן. הספר זכה ב-2017 בפרס בייליז לסיפורת מאת נשים, נבחר לאחד מספרי השנה של הניו יורק טיימס ולאחד מספרי השנה של נשיא ארצות הברית ברק אובמה.
אולדרמן היא אחת מיוצרות משחק המציאות החלופית "Perplex City" שהתפרסם בשנים 2004–2007, היא כתבה משחקי מחשב והיא אחת מיוצרות משחק הסלולר ואפליקציית הכושר "!Zombies, Run" ספר שכתבה על בסיס האפליקציה בשם "Zombies, Run! Keeping Fit and Living Well in the Current Zombie Emergency" יצא לאור בהוצאת פינגווין ב-2016.
היא מכהנת כפרופסור לכתיבה יוצרת באוניברסיטת באת' ספא.
הערות שוליים

↑  שירי לב-ארי, המורדת שנשארה בבית, באתר הארץ, 7 בינואר 2007
1 2 3  Margaret Atwood mentors British novelist Naomi Alderman, טורונטו סטאר, 19 במאי 2012
↑  איתמר זהר, הסופרת הבריטית נעמי אולדרמן זכתה בפרס בייליס לספרות, באתר הארץ, 8 ביוני 2017
↑  Naomi Alderman: ‘I went into the novel religious and by the end I wasn’t. I wrote myself out of it’, הגרדיאן, 28 באוקטובר 2016
| --- | --- |
בקרת זהויות :  NLI: 987007297583305171  PLWABN: 9810672871505606  BIBSYS: 15038221  BnF: cb150978923 (data)  CiNii: DA19027636  GND: 132588331  ISNI: 0000 0001 1872 5307  LCCN: n2006034931  NDL: 001306377  NKC: xx0056799  NSK: 000453922  NTA: 288358805  RERO: 02-A013202074  SUDOC: 127686223  VIAF: 5223660   WorldCat (עם VIAF): 5223660
נסיכה קטנה (ספר)

| --- | --- |

כריכת המהדורה השלישית של הספר
 מידע כללי
 מאת:  פרנסס הודג'סון ברנט
 שפת המקור:  אנגלית
 סוגה:  ספר ילדים
 מקום התרחשות:  לונדון 
 הוצאה
 הוצאה:  צ'ארלס סקריבנר ובניו 
 תאריך הוצאה:  1904
 מספר עמודים:  108 (מהדורה ראשונה)
 הוצאה בעברית
 הוצאה:  הוצאת יהושוע צ'צ'יק (מהדורה ראשונה)
 תאריך:  1966 (מהדורה ראשונה)
 תרגום:  אברהם בירמן (מהדורה ראשונה)
 מהדורות נוספות
 תאריך מהדורות נוספות:  ראה מהדורות בעברית
 קישורים חיצוניים
 הספרייה הלאומית:  001857020, 001857013, 002691355
 
נסיכה קטנה (באנגלית: A Little Princess) הוא ספר ילדים מאת הסופרת פרנסס הודג'סון ברנט משנת 1904. הוא מספר על ילדה אנגליה בשם שרה קרו, החיה עם אביה הקצין בהודו, ועוברת לפנימיה לבנות בלונדון. הספר מספר על קורותיה בפנימיה, ועל התמודדותה עם הקשיים הניחתים עליה עקב מותו של אביה והתאכזרותה של מנהלת הפנימיה.
הספר נחשב לאחד משלושת ספריה המוכרים והטובים ביותר של ברנט, השניים האחרים הם סוד הגן הנעלם ולורד פונטלרוי הקטן. הוא עובד לשש גרסאות קולנוע וטלוויזיה במדינות רבות בעולם, כולל גרסה משנת 1995 של הבמאי אלפונסו קוארון.
עלילה

סרן קרו מגיע עם בתו בת השבע, שרה (שככל הנראה מחוננת), לפנימיה לבנות של מיס מינצ'ין בלונדון לאחר ששהו זמן ארוך בהודו. שרה מתוארת כילדה בוגרת מכפי גילה, יפה ומוכשרת ביותר. היא בעלת דמיון מפותח מאוד, ושואלת את עצמה שאלות פילוסופיות בדרגה של אדם בוגר. סרן קרו משאיר את שרה בפנימיה תוך הבטחה שידאג לכל מחסורה ושיכתוב לה פעמיים בשבוע, ואז חוזר לעסקיו בהודו. שרה מתוודעת למנהלת הפנימיה, מריה מינצ'ין המרושעת, ולאחותה המגושמת, מיס אמליה, וכן מתיידדת עם כמה מהילדות בפנימיה. הסרן קרו הוא אדם עשיר, כך שמיס מינצ'ין מטפחת ומפנקת את שרה, למרות שאינה מחבבת אותה במיוחד. לקראת יום הולדתה ה-11 של שרה, כותב לה אביה כי ידידו שיתף אותו בבעלות על מכרה יהלומים בהודו, השקעה עסקית שאמורה להניב רווחים גדולים, וכי הוא השקיע בכך את רוב כספו.
ביום הולדתה של שרה מתברר לה כי אביה מת מקדחת בהודו, וכי ההשקעה לא צלחה והיא בעצם נותרה חסרת כל. מיס מינצ'ין האכזרית, המבינה כי שרה היא כעת עול כלכלי, לוקחת ממנה את בובותיה וחפציה היפים, משכנת אותה בעליית הגג שורצת העכברושים והופכת אותה למשרתת בפנימיה. שרה מצליחה להתמודד עם הקשיים האלו בזכות בגרותה הנפשית, דמיונה המפותח, ובעזרת ידידים כמו המשרתת בקי ועכברוש קטן. שרה מדמיינת שהיא נסיכה ועליה להתנהג ככזו גם בנסיבות החיים הקשות אותן היא חוה. כך לדוגמה, כאשר היא מוצאת מטבע של ארבעה פני ומקבלת מהאופה שש לחמניות היא נותנת לילדה מורעבת חמש מתוכן. גאוותה נפגעת כאשר ילד חושב אותה למקבצת נדבות ונותן לה מטבע של שישה פני, אך כדי לא לפגוע בו היא מסכימה לקבלו.
אל הבית הסמוך לפנימיה עובר דייר חדש ושרה מזהה את הרהיטים והמשרת כהודיים. היא שומעת שהדייר החדש חולה בקדחת, ומדמיינת שהוא קשור בצורה כזאת או אחרת אל אביה. המשרת ההודי עולה באחת הפעמים לעליית הגג שמול שרה, רואה אותה, ומדבר איתה בניב הודי. המשרת מרחם על הילדה המסכנה, ובלילה הוא מגניב לחדרה רהיטים יפים לשמח אותה. בהמשך מתגלה כי הדייר החדש, מר קריספורד, הוא ידידו של סרן קרו, ששיתף אותו בהשקעה במכרות היהלומים. מתברר שהוא הצליח להרוויח הון גדול מהמכרות בסופו של דבר. הוא שוכב במחלתו, ומתייסר על מותו של ידידו ועל גורלה הבלתי ידוע של בתו. בשנים האחרונות הוא מנסה למצוא את הילדה בפנימיות ברחבי אירופה, ללא הצלחה.
מאוחר יותר שרה יוצאת מחדרה, וכשהיא חוזרת היא מגלה שהקוף של המשרת ההודי נכנס לעליית הגג שלה, וננעל בפנים. היא לוקחת את הקוף אל הבית השכן כדי להחזיר אותו, ומוצאת את מר קריספורד. הוא שואל אותה לשמה, ומגלה שהיא בתו של ידידו הטוב קרו.
מיס מינצ'ין מגיעה גם היא לביתו של קריספורד, וכאשר היא מגלה ששרה קיבלה את כל הונה בחזרה, היא מנסה לשכנע אותה לחזור ולהיות תלמידה מן מהמניין בפנימיה שלה. שרה אינה מסכימה לחזור, ונשארת עם מר קריספורד. היא זוכרת את בקי חברתה הטובה, ומשכנת אותה כבת לוויה בבית קריספורד.
על הספר

הספר נכתב לפני כמאה שנים ועל אף שהסופרת ברנט כתבה עשרות ספרים ומחזות מצליחים, הרי שרובם נשכחו זה מכבר. 'נסיכה קטנה' הוא אחד מהספרים הבודדים שמוצאים שוב ושוב לאור, במהדורות חדשות. בדומה לספרי ילדים רבים אחרים עוסק הספר במעין סיפור "לכלוכית". שרה קרו היא ילדה עשירה המאבדת את אביה (לאחר שהתייתמה בגיל צעיר מאמה). כתוצאה היא משועבדת בתת-תנאים על ידי בעלת הפנימיה המרושעת. היא שומרת על יושר פנימי והגינות למרות הכל ולבסוף נגאלת מייסוריה. ברנט ככל הנראה הכניסה לתוך הספר חלק מחוויות ילדותה, כיוון שכתוצאה ממות אביה גם היא חוותה רעב.
יהודה אטלס, באחרית דבר שבמהדורה החדשה של הספר, כותב כי "יש לעיתים חסד גדול לחזור בבגרותך אל הספרים שהפסדת - גם אלה שאהבת - בילדותך". הוא מציין כי הספר מלא רגש, חיי נפש ודמעות ועל אף שלרוב נערים תאבי "אקשן" הרי שהם ייהנו מקריאת הספר.
מהדורות בעברית

שרה קרו (גרסה מקוצרת), תרגם אברהם בירמן, הוצאת יהושע צ'צ'יק תל אביב, 108 עמודים, 1966
נסיכה קטנה, תרגמה דליה למדני, איירה: תמי בצלאלי, הוצאת כתר ירושלים, 130 עמודים, 1977
נסיכה קטנה, תרגם יהודה אטלס, סדרת הרפתקה, הוצאות מודן ואוקיינוס קיבוץ בית ניר, 277 עמודים, 2009
נבחרת מונטנגרו בכדוריד נשים

נבחרת מונטנגרו בכדוריד נשים היא הנבחרת לאומית של מונטנגרו. לפני קבלת העצמאות, המונטנגריות היו חלק משמעותי בנבחרת יוגוסלביה בכדוריד. הנבחרת השתתפה בהצלחה במספר תחרויות בינלאומיות, זכתה באליפות העולם והייתה אלופה אולימפית. היא הפסיקה להתקיים לאחר פירוק המדינה. בשנים 1996–2006 המונטנגריות היו חלק של "נבחרת יוגוסלביה" ו"נבחרת סרביה ומונטנגרו". החל משנת 2007 מונטנגריות החלו להתחרות בנבחרת ארצם.
הישגי הנבחרת

| 0 | 1 | 2 | 3 |
| --- | --- | --- | --- |
| שנה | אולימפיאדה | אליפות העולם | אליפות אירופה |
| 2007 |  | לא העפילה |  |
| 2008 | לא העפילה |  | לא העפילה |
| 2009 |  | לא העפילה |  |
| 2010 |  |  | 6 |
| 2011 |  | 10 |  |
| 2012 | 2 |  | 1 |
| 2013 |  | 11 |  |
| 2014 |  |  | 4 |
| 2015 |  | 8 |  |
| 2016 | 11 |  | 13 |
| 2017 |  | 6 |  |
| 2018 |  |  | 9 |
| 2019 |  | 5 |  |
| 2020 |  |  | 8 |
| 2021 | 5 | 22 |  |
| 2022 |  |  | 3 |
נסיכה בהחלפה: חילוף חוזר

| --- | --- |
 בימוי:  מייקל רוהל 
 הופק בידי:  ונסה הדג'נס איימי קרל בראד קרוי סטיבן ר. מק'גלוטן
 שחקנים ראשיים:  ונסה הדג'נס סם פלדיו סואן בראון ניק סגאר
 מדינה:  ארצות הברית 
 חברה מפיצה:  נטפליקס 
 שיטת הפצה:  וידאו על פי דרישה, direct-to-video 
 הקרנת בכורה:  19 בנובמבר 2020
 משך הקרנה:  96 דק' 
 שפת הסרט:  אנגלית 
 סוגה:  קומדיה רומנטית, סרט חג המולד 
 סרט קודם:  נסיכה בהחלפה
 סרט הבא:  נסיכה בהחלפה: בעקבות הכוכב הרומנטי 
 דף הסרט ב־IMDb
 
נסיכה בהחלפה: חילוף חוזר (באנגלית: Princess Switch: Switched Again) הוא סרט קומדיה רומנטית אמריקאי לחג המולד. הוא מהווה את סרט ההמשך של נסיכה בהחלפה, בו מככבים ונסה הדג'נס, סם פלדיו, סואן בראון, ניק סגאר ובן לם בתפקיד קמע. הסרט הוקרן לראשונה בנטפליקס ב-19 בנובמבר 2020.
תקציר העלילה

הסיפור עוקב אחר הדוכסית מרגרט דלקורט, אשר יורשת לפתע את כס המלוכה בארץ מולדתה - מונטנארו. כשהכתרתה מתקרבת, היא וסטייסי מחליפות שוב מקום כדי שמרגרט תוכל לתקן את יחסיה עם הידיד הטוב של סטייסי, קווין. מבלי ששתי הנשים מודעות לכך, כפילה שלישית, בת דודתה המרושעת של מרגרט, ליידי פיונה, מתחזה למרגרט בתוכנית לגניבת כס המלוכה.
שחקנים ודמויות

ונסה הדג'נס בתפקיד מרגרט דלקורט (דוכסית מונטנארו), סטייסי דנובו וליידי פיונה פמברוק.
סם פלדיו בתפקיד הנסיך אדוארד.
ניק סגאר בתפקיד קווין ריצ'רדס.
מארק פליישמן בתפקיד פרנק דה לוקה.
סואן בראון בתפקיד גברת דונטלי.
לאקלן ניבואר בתפקיד אנטוניו רוסי.
בן לם בתפקיד קמע המלך ריצ'רד
הערות שוליים

↑  Walsh, Savannah (7 באוקטובר 2020). "'The Princess Switch' Sequel Premieres Next Month—And A Third (!) Movie Will Follow". ELLE (באנגלית אמריקאית). נבדק ב-7 בנובמבר 2020. {{cite web}}:  (עזרה)
↑  Ng, Philiana (7 באוקטובר 2020). "'The Princess Switch' Sequel Sets Premiere Date Set and a Third Film". Entertainment Tonight (באנגלית אמריקאית). נבדק ב-7 בנובמבר 2020. {{cite web}}:  (עזרה)
↑  Mallenbaum, Carly (21 באוקטובר 2020). "Everything new on Netflix in November: 'The Crown' Season 4 to Shawn Mendes documentary". USA Today. אורכב מ-המקור ב-21 באוקטובר 2020. נבדק ב-21 באוקטובר 2020. {{cite web}}:  (עזרה)
↑  Snierson, Dan (7 באוקטובר 2020). "See first photos of Netflix's 'The Princess Switch: Switched Again'". Entertainment Weekly. נבדק ב-7 בנובמבר 2020. {{cite web}}:  (עזרה)
נורדלנד

נורדלנד (בנורווגית: Nordland) הוא אחד ממחוזות נורווגיה הנמצא בצפון נורווגיה למחוז גבול משותף עם המחוזות טרומס וטרנדלג, וגובל בחלקו המזרחי בשוודיה ובחלקו המערבי עם הים הנורווגי. נורדלנד הוא המחוז ה-3 הגדול ביותר מבחינת שטח וה-9 הגדול ביותר מבחינת אוכלוסייה. מנהל המחוז נמצא בבודה. האי הארקטי המרוחק יאן מאיין מנוהל על ידי נורדלנד מאז 1995.
בחלק הדרומי נמצאת וגה, המופיעה ברשימת אתרי מורשת עולמית של אונסק"ו. ההיסטוריה של נורדלנד היא סיפור על המתנות מהים: אחד הימים היצרניים ביותר בעולם המספק מזון כל השנה מאז ימי קדם, אותו ים יוצר אקלים מתון יותר מכל מקום אחר בארקטי; אפילו הסלע עצמו מועשר על ידי אורגניזמים חיים בים לפני מיליוני שנים בעבר הגאולוגי.
טבע

לים לאורך החוף יש חיים ימיים עשירים, ודיג הבקלה נמשך יותר מ-1,000 שנה. המחוז כולל גם אגמים רבים. שונית האלמוגים במים העמוקים (Lophelia pertusa) הגדולה ביותר בעולם, שונית רוסט, שאורכה 40 ק"מ, ממוקמת מערבית לרוסט ומוגנת מפני שייטים מאז 2003. יש מיליוני עופות ים בחוף ובים של המחוז; באיי רוסט יש את המושבות הגדולות ביותר בנורווגיה עם כרבע מכל עופות הים ביבשת נורווגיה.
לוטרות נפוצות מאוד לאורך החוף והפיורדים, וכך גם עופות נמל וכלבי ים. הדג הגדול ביותר בים הוא הכריש המתחזק, שנצוד בימים קודמים. ציפורי האופי לאורך החוף, הנפוצות בכל האזורים כולל הפיורדים, הם שחפים ימיים, צדפות אירואסיות וסטריות ארקטיות, וגם האנפה האפורה הפכה לנפוצה. לינשוף הנשר האירואי יש מעוז לאורך חוף הלגלנד; עופות טורפים כמו נשר זהוב, גירפלקון ובז פרגרין מקננים באזורים בלתי נגישים מסוימים. אורקות נפוצות לאורך החוף ובאזור וסטפיורד (אפילו בפיורדים) בחורף, והטורף הגדול בעולם, לוויתן הזרע, ציד טרף במים העמוקים שממערב לאנדויה. פיורד טיספיורד ופולדה הוא ביתם של אוכלוסיית הלובסטרים הצפונית בעולם.
כלכלה

ענפי המפתח הם דיג וחקר נפט ימי. נורדלנד ידועה בדיג של דג בקלה וגידול דגים של סלמון. שוקי הייצוא העיקריים הם גרמניה, סקנדינביה, בריטניה, הולנד, איטליה, ספרד, צרפת, רוסיה ויפן.
תיירות חשובה, בעיקר בעונת הקיץ, אם כי ישנם מבקרים בחורף המחפשים סקי טוב או רוצים לראות את הזוהר הצפוני, במיוחד מפברואר עד אפריל. התיירים נמשכים על ידי החוף המרהיב, במיוחד לופוטן, שאליו מגיעים ספינות תענוגות רבות גם בקיץ, בעוד ששאר המחוזות זוכים לעיתים קרובות להתעלמות מתיירים. טיולי הרים פופולריים בקרב הילידים וחלק מהתיירים.
צפייה בלווייתנים מושכת תיירים לאנדוי ולאזור טיספיורד, לודינגן וסבולוואר, והדיג פופולרי גם לאורך החוף ובנהרות הסלמון והפורל; בחלק מהנהרות יש גם שרפה ארקטית.
ממשל

מחוז (fylke) הוא האזור המינהלי המקומי הראשי בנורווגיה. כל המדינה מחולקת ל -11 מחוזות. מחוז הוא גם אזור בחירות, עם הצבעות פופולריות שמתקיימות כל 4 שנים. בנורדלנד, ממשלת המחוז היא עיריית מחוז נורדלנד. הוא כולל 45 חברים שנבחרים להקים מועצה מחוזית (Fylkesting). בראש הפילקסטינג עומד ראש עיריית המחוז (fylkesordførar). מאז שנת 2020 ראש עיריית המחוז הוא קארי אן בוקסטאד אנדראה.
במחוז יש גם מושל מחוז שהוא נציג המלך והממשלה של נורווגיה. טום קאטו קרלסן הוא מושל המחוז הנוכחי של נורדלנד.
העיריות בנורדלנד מחולקות בין כמה בתי משפט מחוזיים (tingrett): בית המשפט המחוזי באלסטאהוג, בית המשפט המחוזי בברוננוי, בית המשפט המחוזי בלופוטן, בית המשפט המחוזי באופוטן, בית המשפט המחוזי בראנה, בית המשפט המחוזי בסלטן ובית המשפט המחוזי בווסטרלן. כל בתי המשפט הללו כפופים למחוז בית המשפט לערעורים הולוגאלנד שבטרומסו.
מחוזות

המחוז מחולק למחוזות. אלה הם הלגלנד בדרום (דרומית לחוג הארקטי), סלטן במרכז ואופוטן בצפון מזרח. בצפון מערב שוכנים ארכיפלגיהם של לופוטן ושל ווסטרלן.
גאוגרפיה

נורדלנד נמצאת לאורך החוף הצפון מערבי של חצי האי סקנדינביה בצפון נורווגיה. בשל המרחק הגדול לחלקים המאוכלסים בצפיפות אירופה, זהו אחד האזורים הפחות מזוהמים באירופה. לנורדלנד קו חוף מחוספס, עם פיורדים רבים.
הרים תלולים ליד הים ואזור שפלה כמעט מישורי בין ההרים לים אופייני מאוד לקו החוף הארוך בנורדלנד, וסטרנדפלטן ממשיך לעיתים קרובות מחוץ לחוף, התוצאה היא איים רבים, מהם הלגלנד מונה אלפים; איים אלה הם בדרך כלל הרריים, אך עם שטחים גדולים יותר או גדולים יותר.  בפיורדים, שולי החוף מפותחים הרבה פחות: ייתכן שיש שיפוע הדרגתי יותר, עם גבעות, לכיוון ההרים, או ללא שפלה בכלל. לעיתים קרובות ישנם עמקים בראש פיורדים (הפיורד הוא הרחבה של העמק), בדרך כלל עם נהר במרכז העמק.
במחוז נמצא אגם רס, האגם השני בשטחו בנורווגיה.
מחוזות תאומים

רוסיה מחוז לנינגרד, רוסיה
הערות שוליים

↑  mosjoen.com - Bilder fra Mosjøen og Vefsn, web.archive.org, ‏2006-02-21
↑  Wayback Machine, web.archive.org, ‏2008-04-09
| מחוזות וטריטוריות בלתי נפרדות של נורווגיה |
| --- | --- | --- |
| רשימת מחוזות מאז 2020 | אגדר • אוסלו • ויקן • וסטלן • וסטפול וטלמרק • טרומס ופינמרק • טרנדלג • ינלנה • מרה ורומסדל • נורדלנד • רוגלנד |  |
| מחוזות לשעבר | אופלנד • אסטפול • אקרסהוס • בוסקרוד • הדמרק • הורדלנד • וסטפול • טלמרק • טרומס • מזרח אגדר • מערב אגדר • סון או פיורנה • פינמרק |  |
| טריטוריות בלתי נפרדות | יאן מאיין • סבאלברד |  |
| --- | --- |
בקרת זהויות :  NLI: 987007547797605171  BnF: cb11980773n (data)  GND: 4294922-1  LCCN: n79079364  MusicBrainz: fd7a5b26-56d9-4fa2-9805-b9f467fa4879  VIAF: 235166595   WorldCat (עם VIAF): 235166595
נמל התעופה הבין-לאומי אל דוראדו

ערך זה עוסק בנמל התעופה בקולומביה. אם התכוונתם למשמעות אחרת, ראו .
נמל התעופה הבין-לאומי אל דוֹראדוֹ (בספרדית: Aeropuerto Internacional El Dorado) הוא נמל התעופה הראשי והגדול ביותר של קולומביה. הוא ממוקם כ-15 ק"מ ממרכז עיר הבירה בוגוטה, בין השכונות פונטיבון ואנגטיבה, והוא תופס שטח קרוב ל-6900 דונם. כמו כן הוא נמל התעופה העמוס ביותר באמריקה הלטינית מבחינת היקף המטען המשונע דרכו, והשני מבחינת מספר הנוסעים החולפים בו בשנה, לאחר נמל התעופה הבינלאומי של מקסיקו סיטי.
היסטוריה

בניית נמל התעופה החלה בשנת 1955 והסתיימה בשנת 1959. בשנת 1981 בנתה חברת התעופה אוויאנקה את טרמינל פואנטה אאריאו עבור טיסות הפנים שלה. בשנת 1998 נפתח המסלול טיסה השני של נמל התעופה למרות התנגדויות מצד תושבי שכונת פונטיבון. בשנת 2007 החל חידושו מהיסוד של נמל התעופה.
הנמל כיום

מנמל התעופה יוצאות טיסות פנימיות ובינלאומיות ליותר מ-50 יעדים באמריקה ובאירופה. בשנת 2009 עברו בנמל התעופה 14,899,199 נוסעים, מהם 10,278,181 בטיסות פנים ו-4,621,018 בטיסות בינלאומיות.
נמל התעופה הוא בסיס הפעולה המרכזי של חברת התעופה הלאומית של קולומביה, אוויאנקה ושל רוב חברות התעופה הקולומביאניות.
נמל התעופה קיבל את שמו הנוכחי בשנת 1959 על שם האגדת עם הידועה של "אל דוראדו", לפיה כשכבשו הספרדים את אמריקה חיפשו לשווא את עיר הזהב "אל דוראדו" שבה האמינו שהדרכים עשויות מזהב. העיר בוגוטה והמדינה בכללותה קשורה באופן ישיר לאותה אגדה זאת מכוון שקרוב אליה נמצא האגם של גואטביטה שהוא המקום בו מאמינים שהייתה האגדה.
בנמל התעופה הבינלאומי אל דוראדו ישנם שני טרמינלים:
טרמינל אל דוראדו (טרמינל 1) - מחולק לשני אזורים:
אזור לטיסות פנים של כל חברות התעופה חוץ מאוויאנקה
אזור לטיסות בינלאומית של כל חברות התעופה
טרמינל פואנטה אאריאו (טרמינל 2) - טרמינל בלעדי לכל טיסות הפנים של אוויאנקה
שערי היציאה באזור הטיסות הבינלאומיות בטרמינל 1
חזית טרמינל 1
נסיכה קטנה (סרט, 1995)

| --- | --- |

כרזת הסרט במהדורה האנגלית
 מבוסס על:  הספר נסיכה קטנה של פרנסס הודג'סון ברנט
 בימוי:  אלפונסו קוארון 
 הופק בידי:  מרק ג'ונסון, אמי אפרון 
 תסריט:  אליזבת' צ'נדלר, ריצ'רד לה-גראוונס 
 עריכה:  סטיבן וייסברג 
 שחקנים ראשיים:  לייזל מת'יוס, אלינור ברון
 מוזיקה:  פטריק דויל 
 צילום:  עמנואל לובצקי 
 מדינה:  ארצות הברית 
 חברת הפקה:  Baltimore Pictures 
 חברה מפיצה:  Warner Bros. Family Entertainment, נטפליקס 
 שיטת הפצה:  וידאו על פי דרישה 
 הקרנת בכורה:  10 במאי 1995 
 משך הקרנה:  97 דק' 
 שפת הסרט:  אנגלית 
 סוגה:  סרט דרמה, סרט קומדיה, סרט מבוסס יצירה ספרותית, סרט פנטזיה, סרט ילדים, סרט ריאליזם קסום 
 תקציב:  17,000,000
 הכנסות:  כ-10,000,000
 הכנסות באתר מוג'ו:   littleprincess
 דף הסרט ב־IMDb
 
כרזת הסרט במהדורה המתורגמת לעברית
נסיכה קטנה (באנגלית: A little princess) הוא סרט ילדים אמריקאי משנת 1995, מאת הבמאי אלפונסו קוארון. הסרט הוא גרסה מחודשת ומשוכתבת לעלילת ספר הילדים "נסיכה קטנה" של פרנסס הודג'סון ברנט, והוא הגרסה האחרונה מבין שש גרסאות הקולנוע והטלוויזיה שיצאו לספר.
בסרט מככבים לייזל מת'יוס, אלינור ברון, ליאם קנינגהאם וונסה לי צ'סטר. מת'יוס זכתה לפרס האמן הצעיר על תפקידה בסרט.
הסרט אמנם בקושי החזיר מחצית מתקציבו, אך הוא קצר ביקורות חיוביות ותשבחות, ודירוגו באתר Rotten Tomatoes הוא "fresh" (רענן) עם 97 אחוז. הסרט היה מועמד לשני פרסי אוסקר - עיצוב ההפקה הטוב ביותר והצילום הטוב ביותר.
עלילה

שרה קרו (לייזל מת'יוס) היא ילדה יצירתית, בעלת דמיון מפותח ובוגרת מכפי גילה. היא עוזבת חיים אקזוטיים בהודו לצד אביה (ליאם קנינגהאם), בעל נדל"ן וקפטן בצבא בריטניה, ונמסרת על ידו לפנימייה שמנוהלת בידי מיס (העלמה) מינצ'ין (אלינור ברון) - רווקה מבוגרת קשוחה שנוטה להתעלל בילדות הפנימייה, ובמיוחד בחלשות שבהן. היחס המתחנף של מיס מינצ'ין לשרה, הנובע מתוך חמדנות לכספו של אביה, הופך באחת ליחס אכזרי, כאשר נודע למיס מינצ'ין שאביה של שרה מת במהלך מלחמת העולם הראשונה והממשלה החרימה את נכסיו. שרה הופכת למשרתת של הפנימייה ומצטרפת למשרתת הוותיקה, בקי (ונסה לי צ'סטר), ילדה שחורה שמאז ומעולם זכתה ליחס מפלה ומרושע מצד מיס מינצ'ין. בין השאר, נלקחים משרה חדרה המרווח וכל חפציה האישיים כולל תליון בעל ערך רגשי שאביה העניק לה. בדומה לבקי, נאסר גם עליה, לדבר עם שאר ילדות הפנימייה, אשר אוהבות את שרה, המגלה כישרון חברותי ויצירתי המלווה בטוב לב שופע.
בינתיים, מתוודעת שרה לשכן הפנימייה, רנדולף, עשיר זקן שבנו נפל גם הוא במלחמה, ושמטופל בידי מהגר הודי ששמו ראם דאס. לאחר שמיס מינצ'ין מנעה משרה ומבקי אוכל, כעונש על 'גנבת' התליון מחדרה של מיס מינצ'ין, מכין להן ראם דאס טוב הלב בעודן ישנות סעודה דשנה. הגנבה בוצעה בידי חברותיה של קרו כדי להפתיעה, אך קרו לקחה את האשמה עליה כדי להצילן מחמת זעמה של מיס מינצ'ין. כשזו האחרונה מגלה את הסעודה היא סבורה שמדובר בגנבה, ומזעיקה את המשטרה. קרו הנמצאת בעליית גג הפנימייה נמלטת משם דרך החלון לכיוון הבניין של השכן, כשתחת סופת רוחות וגשם זלעפות היא עוברת בין עליות הגג של שני הבניינים על קרש המשמש כגשר מאולתר, כשקצהו האחד הוא בחלון עליית גג הפנימייה, והקצה השני מגיע לחלון עליית הגג של אחוזתו של רנדולף.
לאחר ששרה כמעט נופלת פעמיים מהקרש למותה הבטוח, היא מצליחה במאמצים עילאיים להגיע לבית, שם היא מתוודעת לאיש אותו היא מזהה כאביה. האיש הגיע לאחוזה לאחר שנאמר לרנדולף שהוא כנראה בנו, אך התאכזב לגלות בבית החולים שמדובר בפצוע אחר מהמלחמה, שסבל מאמנזיה. ראם דאס שכנע את רנדולף לקחת את האיש לביתו ולדאוג לו לצרכיו, במחשבה שעקב היותו באותה יחידה של בנו הוא יוכל אולי לתת מידע על בנו אם וכאשר זכרונו ישוב אליו.
שרה צועקת לאביה, ומנסה להזכיר לו נשכחות, אך זה לא מזהה אותה. בינתיים שרה נעצרת בידי המשטרה יחד עם בקי, אך ברגע האחרון שב הזיכרון לאביה של שרה, והוא מצילן מידי המשטרה, לעיני מיס מינצ'ין ההמומה. אביה של שרה מקבל חזרה את כל נכסיו, ולוקח איתו את בקי ואת בתו, ואילו מיס מינצ'ין הופכת למנקה ארובות.
הסרט לעומת הספר

העלילה בסרט שונה מאוד מהעלילה בספר, למרות שבסיס הסיפור הוא אחד. כך למשל בעוד העלילה הספרותית מתרחשת בתקופה הוויקטוריאנית, בסרט מדובר בתקופת מלחמת העולם הראשונה, ובהתאם בסרט אביה של קרו הוא קפטן הלוחם ונפצע במלחמה. בעוד בספר אביה של שרה מת מקדחת, וידידו של אביה הוא זה שלוקח אותה ואת בקי בסוף תחת חסותו; הרי שבסרט קפטן קרו מתגלה בסוף כחי וסובל מאמנזיה, ולאחר ששרה פוגשת בו היא מעוררת את זכרונו והוא זה שמחזיר אותה לרשותו יחד עם בקי. גם מיס מינצ'ין, שבספר ממשיכה בסוף לנהל את הפנימייה, תוך כדי פחד תמידי מפני שרה, מקבלת סוף שונה, והיא מאבדת את משרתה הרמה כמנהלת פנימייה מתנשאת לטובת עבודת כפיים של מנקה ארובות.
הערות שוליים

↑  נסיכה קטנה, באתר Rotten Tomatoes
| --- | --- |
בקרת זהויות :  LCCN: no2007098265   WorldCat (עם LCCN): no2007-098265